Ауха амзагь кыдын, аҵхгьы ҵәцан, дара ҳаӷацәагьы, уаан ӡа иаҳкхьаз аруаа излаҳарҳәаз ала, аԥсуаа рымчқәа каԥсеит, наҟ Нхыҵынтәигьы аӡәгьы аурысқәа ишаармышьҭуа ала Урыстәылатәи еиҳабацәақәак ажәа Шеварднаӡе ирҭазаап, уи даргьы иамхагәырӷьацәан, амцхәгьы рамхажәызаарын, нас, уахак ҳааигәа-сигәа уаҩ дааирым рҳәан, ҳара ҳжәылара ҳалагаанӡа, ҳқыҭақәа ирықәкны сааҭбжак аҟара танкла ирылахысуазаарын.